Millerovo

Millerovo () om Venäman lidn, lidnankund da transporttesol'm Rostovan agjan pohjoižes. Se om Millerovon rajonan administrativižeks keskuseks da palaks.

 Istorii 
Eländpunktan aluz om pandud Ivan Miller-sodamehel pustolänihe vl 1786 kuti Millerov-futor lahjoitud hänele Jekaterina II-imperatornaižel tahondas. Möhemba Millerov-Glubokinskii-žilo. Nimitihe alusenpanijan kanzannimen mödhe. Žilo sai lidnan statusad nügüdläiženke nimenke vn 1926 keväz'kus. Toižen mail'man sodan aigan lidn oli okkupiruidud nacistižen Germanijan sodavägil (16.07.1942 — 17.01.1943).

Millerovo šingotase maižanduztehnikan da sen paloiden tehmižel, sömtegimištol (trahmalan da patokan kombinatMillerovon trahmalan da patokan kombinatan sait (amylco.ru).   , vintegim, pühävoin tegim, villänpurnud) i letken küllästamižfabrik (formuindmaterialad, korbehtundvastaine krepind).

 Geografijan andmused 
Lidn sijadase rajonan suves, Glubokai-jogen üläjoksmusen hural randal päpaloin ( «Süvä» 123 km pitte, Donan hurapol'ne bassein), 131 m ü.m.t. keskmäižel korktusel. Reljef om vanoikaz.

Matkad Ukrainan röunhasai om koumekümne kilometrad päivlaskmha, Rostovhasai Donal om 190 km suvhe orhal, 212 km avtotel vai raudtel. Lähembaižed lidnad oma Kamensk Šahtil 67 km suvhe orhal, 81 km avtotedme vai raudtedme, i Lugansk (Ukrain) 89 km suvipäivlaskmha orhal, 117 km avtotedme vai raudtedme. «Don»-avtotrass (M4) ümbärdab lidnad päivnouzmaspäi. Millerovo-raudtestancii radab «Rostov Donal — Moskv»-keskustal, jono Luganskhasai eile kävutandas. Millerovo-sodalendimport om saudud vides kilometras lodeheze lidnaspäi.

 Tobmuz 
Millerovo om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden suiman ezimez'. Edeližed suiman ezimehed oma Aleksandr Kolodeznoi (sügüz'ku 2020 — reduku 2021), Tat'jana Visockaja (sügüz'ku 2015 — sügüz'ku 2020). Gennadii Revin radab lidnankundan Administracijan pämehen vn 2024 uhokuspäi. Edeližed Administracijan pämehed oma Aleksandr Loktev (viluku 2023 — uhoku 2024, velgusentäutai), Väčeslav Zinčenko (viluku 2021 — viluku 2023).

 Eläjad 
Vl 1939 lidnan ristitišt oli 24 tuhad eläjid. Vn 2010 Venäman rahvahanlugemižen mödhe lidnan eläjiden lugu oli 36 499 ristitud, rajonan viž ühesandest, vn 2021 — 34 841 ristitud. Kaik 35 540 eläjad oli lidnas vl 2017. Kaikiš suremb lidnan ristitišt oli 38..39 tuhad eläjad vll 1992−2005 (39 700 rist. vl 1998).

Rahvahad (ozutadud rahvahudenke vl 2010): venälaižed — 95,6 %, ukrainalaižed — 1,6 %, toižed rahvahad — 2,8 %.

Ortodoksižen hristanuskondan nell' pühäpertidMillerovon pühäpertid sobory.ru-saital.  oma kaičenus i saudud lidnas: ph. Ondrijan Ezikuctud jumalanpert' (1988) i koume časounäd. Niiden ližaks ph. Mikulai-čudonsädajan jumalanpert' (1903−1950) ei ole kaičenus.

 Openduz 
Lapsiden opendusen aluzkundad oma 14 päivkodid, nell' keskškolad (nomer 2, 4, 5, 8), gimnazii (nomer 1), licei (nomer 7), laps'aigan da norišton pert', rajonan čomamahtoiden škol, lapsiden da norišton sportškol, noriden tehnikanradajiden stancii, ekologiž-biologine keskuz.

Professionaližen opendusen aluzkundad oma Millerovon agrotegimišton tehnologijoiden da ohjastusen tehnikumMillerovon agrotegimišton tehnologijoiden da ohjastusen tehnikum — sait (mtatiu.ru).  i Millerovon kozakišton kadetine professionaline tehnikumMillerovon kozakišton kadetine professionaline tehnikum — sait (mkkpt.ru). .

 Galerei 

 Homaičendad 

 Irdkosketused 
 Lidnan tobmuden aluzkundoiden sait (миллерово-гп.рф) 

Kategorii:Venäman lidnad
Kategorii:Eländpunktad kirjamišton mödhe
Kategorii:Rostovan agjan lidnad
*